text: Just eestlaste head kaugvisete tabavust tõstis võtmemomendina esile ka Serbia koondise peatreener Dušan Ivkovic, kelle sõnul mõjutas see tugevalt mängu tulemust. «Teisel poolajal oli Eesti koondise ründemäng uskumatul tasemel,» lausus ta. «Eesti koondis vääris seda võitu täielikult, nad võitlesid platsil kõik 40 minutit. Samas ei suutnud meie vajalikul määral kaitsetööle keskenduda ja lisaks kõigele lasime Eestil võtta ründelauast 12 palli.»